
BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra proiectului de  Lege privind aprobarea unor măsuri fiscal-bugetare privind acordarea unor împrumuturi din Trezoreria Statului, transmis Comisiei pentru buget, finanţe şi bănci şi Comisiei pentru administraţie publică şi amenajarea teritoriului, pentru dezbatere pe fond, cu adresa nr. PLx.582 din 7 decembrie 2021. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	PREŞEDINTE,

	Simona BUCURA - OPRESCU
	Bogdan - Iulian HUŢUCĂ

RAPORT COMUN
asupra proiectului de Lege privind aprobarea unor măsuri fiscal-bugetare privind acordarea unor împrumuturi din Trezoreria Statului

 În conformitate cu prevederile art. 95 şi art. 117 alin. (3) din Regulamentul Camerei Deputaţilor, republicat,cu modificările şi completările ulterioare,  Comisia pentru buget, finanţe şi bănci şi Comisia pentru administraţie publică şi amenajarea teritoriului, au fost sesizate, prin adresa nr. PLx.582  din 7 decembrie 2021, spre dezbatere pe fond, în procedură de urgenţă, cu proiectul de Lege privind aprobarea unor măsuri fiscal-bugetare privind acordarea unor împrumuturi din Trezoreria Statului.


Conform prevederilor art. 75 din Constituţia României, republicată şi ale art. 92, alin(9) din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din 22 noiembrie 2021, cu respectarea prevederilor art.76 alin.(2) din Constituţia României, republicată.

La dezbaterea proiectului de lege s-au avut în vedere avizele favorabile ale Consiliului Legislativ şi Consiliului Economic şi Social şi punctul de vedere al Consiliului Concurenţei.
Proiectul de lege supus dezbaterii, are ca obiect de reglementare adoptarea unor măsuri fiscal-bugetare privind acordarea unor împrumuturi din venituri din privatizare, înregistrate în contul curent general al Trezoreriei Statului, în limita sumei de 1.000.000 mii lei, pentru perioada 2021-2022. Împrumuturile se vor acorda unităţilor/subdiviziunilor administrativ-teritoriale pentru asigurarea finanţării cheltuielilor curente, în scopul asigurării funcţionării sistemului centralizat de furnizare a energiei termice, respectiv pentru plata facturilor restante şi acoperirea pierderilor induse de prestarea serviciului de termoficare, în anumite condiţii.

Potrivit prevederilor art. 62, art. 64 şi art. 131 alin.(1) din Regulamentul Camerei Deputaţilor, republicat, cu modificările şi completările ulterioare, examinarea proiectului de lege a avut loc în şedinţă comună.

Membrii celor două comisii au examinat proiectul de lege, în ședință comună cu prezenţă fizică şi online din data de 20 decembrie 2021. La lucrările Comisiilor, deputații și-au înregistrat prezența, conform listelor de prezență.

În urma examinării proiectului de lege şi a opiniilor exprimate, membrii celor două comisii au hotărât, cu  majoritate de voturi, să propună plenului Camerei Deputaților un raport de respingere a  proiectului de Lege privind aprobarea unor măsuri fiscal-bugetare privind acordarea unor împrumuturi din Trezoreria Statului, întrucât la PLx 411/2021 s-au adoptat amendamente prin care se acordă unităţilor/subdiviziunilor administrativ-teritoriale finanţarea cheltuielilor curente, în scopul asigurării funcţionării sistemului centralizat de furnizare a energiei termice. În consecinţă prezentul proiect de Lege rămâne fără obiect.

În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,
Simona BUCURA - OPRESCU

	PREŞEDINTE,
Bogdan - Iulian HUŢUCĂ



	SECRETAR,
Dumitru FLUCUŞ

Şef serviciu,

Nicoleta Toma


	SECRETAR,
Iulius – Marian FIRCZAK

Şef serviciu,

Giorgiana Ene

Expert parlamentar,

Laura Elena Gheorghe


